סאיטאמה

סַאיטָאמָה (ביפנית: さいたま市) היא עיר באי הונשו שביפן ובירת המחוז הקרוי על שמה שבחבל קאנטו. העיר נוסדה בשנת 2001 מאיחודן של שלוש הערים: אוראווה, אומייה ויונו. על פי מפקד האוכלוסין האחרון של יפן משנת 2025, התגוררו בסאיטאמה כ-1.345 מיליון תושבים, מה שהופך אותה לעיר הרביעית בגודלה בחבל קאנטו ולעיר העשירית בגודלה ביפן כולה. מקור השם מקור השם סאיטאמה הוא בשם המחוז סָקִיטָאמָה (埼玉郡), אשר נזכר באנתולוגיית השירה מן המאה ה-8 מאניושו. במשך השנים השתנתה הגיית השם לסאיטאמה. בעת הקמת העיר ב-2001 הוחלט כי שם העיר ייכתב בכתב היראגאנה ההברתי ולא בסימני קנג'י. היסטוריה בתקופת אדו שגשגה העיירה אוראווה בהיותה על אחת משתי הדרכים הראשיות שהובילו מאדו לקיוטו. בשנת 1869 תחת תקופת מייג'י הוקם מחוז מחוז אוראווה שהעיירה הייתה לבירתו. שנתיים לאחר מכן מוזגו המחוזות אִיוואצוּקי, אוראווה ואוֹשי לכדי מחוז אחד – מחוז סאיטאמה – שאוראווה הייתה לבירתו. בשנת 1889 הוקמה העיירה יונו ו-10 שנים לאחר מכן הוקמה העיירה אומייה. ברעידת האדמה הגדולה בקאנטו ב-1923 ניזוקה העיר טוקיו קשות, כמו גם ערים רבות מסביבה, אולם הנזק באוראווה היה פחות מזה של ערים אחרות באזור. משום כך, אינטלקטואלים רבים, ובמיוחד ציירים, היגרו לאוראווה והחלו בתהליך הפיכתה של העיירה לעיר. בשנים שלאחר מכן מוזגו מספר כפרים לתוך אוראווה, וזו הפכה לעיר ב-1934. בעקבות רעידת האדמה גם הועתקו אל אומייה גני טיפוח לעצי בונסאי והוקם בה כפר בונסאי. בשנת 1940 התמזגו לתוך אומייה מספר כפרים והיא הפכה לעיר. בשנת 1958 הפכה יונו לעיר השוכנת בין אוראווה לאומייה. ב-1 במאי 2001 נוסדה העיר סאיטאמה ממיזוגן של אוראווה, אומייה ויונו. באפריל 2003 הפכה סאיטאמה לעיר בתקנה ממשלתית, מעמד השמור לערים גדולות, בדרך כלל עם מעל 500,000 תושבים, ואשר מעניק לרבעים בתחומי העיר סמכויות שלטונית מקומיות. שנתיים אחר כך התמזגה גם העיר איוואצוקי לתוך סאיטאמה. גאוגרפיה סאיטאמה שוכנת כ-20 ק"מ צפונית למרכז טוקיו, במרכזו של מישור קאנטו. פני העיר מישוריים ובתחומה אין הרים וגבעות, אלא רמות שגובהן אינו עולה על 20 מ' ברוב המקרים. חלקה המערבי של העיר שוכן בתחום השפלה שמנקז נהר ארקאווה. יתר חלקי העיר שוכנים על רמת אומייה. חלוקה מנהלית העיר סאיטאמה מחולקת לעשרה רבעים (区 - "קוּ"): כלכלה כלכלת סאיטאמה מתבססת על עסקי מסחר. העיר מהווה את אחד ממרכזי המסחר הגדולים באזור מטרופולין טוקיו, ומשרתת בכך את מחוז סאיטאמה, את צפון חבל קאנטו ואת החלק הצפון-מזרחי של האי הונשו. מלבד מסחר ישנם בעיר מספר בתי חרושת ומפעלים לרכב, מזון, משקפיים, תרופות וצעצועים. ממשל ראש העיר של סאיטאמה נבחר בבחירות ישירות. במועצת העיר 64 חברים. ערים תאומות מקסיקו טולוקה, מקסיקו, מקסיקו הרפובליקה העממית של סין ג'נגג'ואו, חנאן, הרפובליקה העממית של סין ניו זילנד המילטון, ניו זילנד ארצות הברית ריצ'מונד, וירג'יניה, ארצות הברית קנדה נניימו (אנ'), קולומביה הבריטית, קנדה ארצות הברית פיטסבורג, פנסילבניה, ארצות הברית קישורים חיצוניים אתר האינטרנט הרשמי של סאיטאמה (ביפנית) אתר האינטרנט הרשמי של סאיטאמה (באנגלית) אתר האינטרנט הרשמי של סאיטאמה (בEasy Japanese) סאיטאמה, ברשת החברתית פייסבוק סאיטאמה, ברשת החברתית X (טוויטר) סאיטאמה, ברשת החברתית אינסטגרם סאיטאמה, סרטונים בערוץ היוטיוב סאיטאמה, באתר אנציקלופדיה בריטניקה (באנגלית) הערות שוליים